Tað gerst samstundis lættari at leggja ítøkiligar ætlanir fyri framtíðina og at røkka tínum málum. Jú neyvari tú fyllir út fíggjarætlanina, tess betur stýrir tú tínum pengaviðurskiftum. Legg eina fíggjarætlan fyri eitt ár í senn. Á tann hátt fært tú allar útreiðslur við-eisini tær, ið bert skulu gjaldast einaferð árliga. Minst til, at bæði inntøkur og útreiðslur kunnu skifta gjøgnum árið. Legg eisini pengar til viks til jólagávur og møguligar uttanlandsferðir. Endurskoða fíggjarætlanina við jøvnum millumbilum, t. d. 3. hvønn mánað. Viðurskiftini kunnu broytast, og tá er tað gott at tryggja, at fíggjarætlanin fylgir við.